ดัชนีความเชื่อมั่นทองคำพุ่ง
คาด Brexit ดันราคาแตะบาทละ 2.4 หมื่น,ผลสำรวจพบดัชนีความเชื่อมั่นราคาทองคำเดือน ก.ค. ปรับขึ้น 12.83% พร้อมประเมินผลกระทบ Brexit จะหนุนทองไทยปีนี้พุ่งแตะ 24,000 บาท บนเงื่อนไขธนาคารกลางสหรัฐฯไม่ปรับขึ้นดอกเบี้ย เตือนระวังการลงทุนช่วงที่ราคาทองปรับขึ้น แนะให้รอทยอยสะสมเมื่อราคาลงมาต่ำกว่าบาทละ 22,000 บาท,นายพิบูลย์ฤทธิ์ วิริยะผล ผู้อำนวยการศูนย์วิจัยทองคำ เปิดเผยรายงานวิจัยของศูนย์วิจัยทองคำประจำเดือน ก.ค. 59 ว่า ราคาทองมีโอกาสปรับตัวเพิ่มขึ้นสูงแตะระดับ 24,000 บาทต่อ 1 บาททองคำ ภายในปีนี้ จากปัจจัยบวก,กรณีวิกฤติ Brexit ที่นักลงทุนหันกลับมาลงทุนในทองคำ ซึ่งเป็นสินทรัพย์ที่มีความมั่นคงและมีความปลอดภัยมากขึ้น ถือเป็นปัจจัยบวกต่อราคาทองคำในช่วงครึ่งปีหลัง แต่ต้องอยู่ภายใต้เงื่อนไขที่ว่าธนาคารกลางสหรัฐฯ (เฟด) ไม่ปรับขึ้นดอกเบี้ยภายในปีนี้ โดยมองกรอบเฉลี่ยราคาทองคำทั้งปีอยู่ที่ 1,200-1,500 ดอลลาร์ต่อออนซ์ ส่วนกรอบราคาทอง ในประเทศมองไว้ที่บาทละ 20,000-24,000 บาท ภายใต้ค่าเงินบาทอยู่ที่ 35-36 บาทต่อดอลลาร์ แต่หากเฟดปรับขึ้นดอกเบี้ยปีนี้มีโอกาสกดดันทองคำให้ปรับตัวลงแตะระดับแนวรับ 1,200 ดอลลาร์ต่อออนซ์,ประเด็นเฟดขึ้นดอกเบี้ยถือเป็นปัจจัยสำคัญที่สุดที่ส่งผลกดดันราคาทองคำ ส่วนวิกฤติ Brexit ยังส่งผลบวกต่อราคาทองคำในระยะสั้นภายใน 3 เดือนนี้ ภายใต้ความไม่ชัดเจนของการเมืองฝั่งอังกฤษและอียู ส่วนทิศทางราคาทองคำในระยะยาว ยังไม่ยืนยันว่าจะเป็นขาขึ้น ต้องรอดูผลสรุปความชัดเจนทั้งประเด็นเฟดและ Brexit ก่อน,นายพิบูลย์ฤทธิ์กล่าวต่อว่า สำหรับกลยุทธ์การลงทุนทองคำช่วงนี้ แนะนำให้นักลงทุนทยอยสะสมทองคำตั้งแต่ราคา 22,000 บาทลงมา โดยเตือนให้นักลงทุนเก็งกำไรอย่างระมัดระวังในช่วงที่ราคาทองคำปรับตัวสูงขึ้นตอบรับข่าวบวกจากวิกฤติ Brexit ซึ่งหลังจากนี้มองว่าราคาทองคำคงปรับตัวลงมาที่ระดับเหมาะสมตามพื้นฐาน ฉะนั้นช่วงนี้ไม่ต้องเร่งเข้าลงทุนทองคำ ควรเก็บเงินและรอจังหวะทยอยสะสมเมื่อราคาต่ำกว่า 22,000 บาท,นายพิบูลย์ฤทธิ์ยังได้เปิดเผยดัชนีความเชื่อ มั่นทองคำเดือน ก.ค.ว่า ปรับตัวเพิ่มขึ้นจากเดือนก่อน 7.77 จุด หรือเพิ่มขึ้น 12.83% อยู่ที่ระดับ 68.34 จุด สูงกว่าระดับ 50 จุด ต่อเนื่องเป็นเดือนที่ 3 ติดต่อกัน ซึ่งสอดคล้องกันทั้งจากมุมมองนักลงทุนและกลุ่มผู้ค้า โดยมีปัจจัยหนุนสำคัญจากค่าเงินบาทที่ยังมีทิศทางอ่อนค่าและแรงซื้อเก็งกำไรที่ยังมีเข้ามาต่อเนื่อง แต่มีปัจจัยลบจากค่าเงินดอลลาร์ที่มีแนวโน้มแข็งค่า ทั้งนี้ จากแบบสอบถามเรื่องความต้องการซื้อทองคำช่วง 1 เดือนข้างหน้าพบว่า สัดส่วนผู้ที่คิดจะซื้อทองคำเดือน ก.ค. เพิ่มขึ้นมาอยู่ที่ 41.03% ขณะที่สัดส่วนผู้ที่ไม่คิดจะซื้อทองคำในเดือนนี้อยู่ที่ 30.40% ของกลุ่มตัวอย่าง เช่นเดียวกับดัชนีความเชื่อมั่นราคาทองคำในระยะ 3 เดือนข้างหน้าที่ยังสะท้อนมุมมองเชิงบวก สำหรับบทสรุปความคิดเห็นผู้ค้าทองคำ มองว่าราคาทองคำในประเทศเดือน ก.ค.จะยังมีโอกาสปรับขึ้นต่อ โดยกลุ่มตัวอย่างคาดว่าราคาทองคำแท่งในประเทศ (ความบริสุทธิ์ 96.5%) ให้ราคาสูงสุดที่ 22,000-24,000 บาทต่อหนึ่งบาททองคำ และต่ำสุดอยู่ที่ 20,000-22,000 บาท.
ผลสำรวจพบดัชนีความเชื่อมั่นราคาทองคำเดือน ก.ค. ปรับขึ้น 12.83% พร้อมประเมินผลกระทบ Brexit จะหนุนทองไทยปีนี้พุ่งแตะ 24,000 บาท บนเงื่อนไขธนาคารกลางสหรัฐฯไม่ปรับขึ้นดอกเบี้ย 
พิบูลย์ฤทธิ์ วิริยะผล,ราคาทองคำ,Brexit,พิบูลย์ฤทธิ์,ดัชนีความเชื่อ,ข่าว,ไทยรัฐฉบับพิมพ์